Quini - Uiquipedia

# Quini

### De Uiquipedia

Enrique Castro, Quini
Estadístiques del Futbolista
Llugar de nacimientu: | Uviéu, España
Fecha de nacimientu: | 23 de setiembre de 1949
Altura: | 1,76 metros
Pesu: | 75 quilogramos
Posición: | Delanteru
N° de partíos internacionales: | 35
Entamu: | 1968
Retirada: | 1987
Goles: | 216
Nomatos: | Quini, El Brujo

## [editar] Biografía

Enrique Castro González, Quini, nació en 1949 n’Uviéu aunque de bien neñu treslladóse a vivir a Avilés, onde entamó la so carrera como futbolista nel Club Deportivo Ensidesa. Más tarde ficharía pol Real Sporting de Xixón y años depués pol FC Barcelona.

Xugaba como delanteru centru, siempre col numberu 9 na camiseta, y destacaba pola so capacidá goleadora. Ye unu de los grandes goleadores de la historia del fútbol español, destacando’l so remate de cabeza qu’executaba con maestría, teniendo nel so poder el récord de ser el másimu goleador de la lliga (Pichichi) en siete ocasiones, cinco en primera división y dos en segunda. Llegó a xugar 448 partíos na categoría cimera del futbol español, nos que marcó 218 goles.

Nel Sporting formó parte d’un tripleta atacante mítica na historia del Club: Megido, Quini y Churruca. A la que más tarde s’incorporaría otru de los grandes futbolistes del equipu xixonés: Ferrero.

El 1 de marzu de 1981 foi protagonista involuntariu d’un fechu que cutió con fuerza al mundu del futbol. Siendo'l delanteru centru del FC Barcelona, y unu de los xugadores más queríos d’España, foi secuestráu hores depués d’un partíu de Lliga, nel que Quini marcara tres goles nel Camp Nou al Hércules d’Alicante. El secuestru duró 25 díes y franció la marcha trunfal d’un Barcelona que marchaba al frente destacáu de la Lliga y acabó perdiéndola al un poder superar el trauma que supuso pa los sos compañeros.

Foi lliberáu’l 25 de marzu de 1981 nuna espectacular operación de la Policía Nacional, que lu rescató d’un zulu allugáu nos baxos d’un almacén de Zaragoza. Como anécdota, cabe señalar que, la mesma tarde de la so lliberación, la selección española de fútbol, de la que Quini yera habitual, xugaba un partíu contra Inglaterra nel estadiu de Wembley, en Londres. El resultáu foi de 1-2 a favor del combináu español que, por primera vez, derrotaba a la selección inglesa nel so propiu país.

Pocos díes depués de la so lliberación, Quini tornó a los entrenamientos y tuvo fuerces p’acabar la temporada siendo’l másimu goleador de la Lliga (Pichichi) y pa collaborar activamente a que’l Barcelona ganase la Copa del Rey d’esa temporada. Na final, Quini marcó dos goles precisamente al so ex-equipu, el Sporting de Xixón, al que’l Barcelona derrotó por 3 a 1 nel estadiu Vicente Calderón de Madrid.

Col FC Barcelona, nel que coincidió con xugadores de la categoría de Maradona, Bernd Schuster , Allan Simonsen, "Lobo" Carrasco, Marcos, Migueli o José Ramón Alexanko, algamó cuatro títulos más, ente los que destaca la Recopa d’Europa de la temporada 1981-1982.

Retiróse de la selección tres el Mundial d’España '82 depués de xugar 35 partidos con ella y marcar 8 goles.

En 1984 abandonó el Barcelona pa volver al Sporting de Xixón, onde xugó les tres últimes temporaes de la so carrera.

Anguañu fai funciones de delegáu del Sporting. Yera hermanu del que fuera porteru del equipu xixonés nos años setenta y ochenta, Castro, que falleció afogáu al rescatar a dos neños en peligru na playa cántabra de Pechón

## [editar] Clubes

- Club Deportivo Ensidesa - 1966 - 1968
- Real Sporting de Xixón - 1968 - 1980
- FC Barcelona - 1980 - 1984
- Real Sporting de Xixón - 1984-1987

## [editar] Títulos

### [editar] Pichichi

- Real Sporting - 1969/1970 - 24 goles - Segunda División
- Real Sporting - 1973/1974 - 20 goles - Primera División
- Real Sporting - 1975/1976 - 21 goles - Primera División
- Real Sporting - 1976/1977 - 27 goles - Segunda División
- Real Sporting - 1979/1980 - 24 goles - Primera División
- FC Barcelona - 1980/1981 - 20 goles - Primera División
- FC Barcelona - 1981/1982 - 26 goles - Primera División

### [editar] Campeonatos Nacionales

- FC Barcelona - Copa del Rey - 1980/1981
- FC Barcelona - Copa del Rey - 1982/1983
- FC Barcelona - Copa de la Lliga - 1982/1983
- FC Barcelona - Supercopa d’España - 1983/1984

### [editar] Copes Internacionales

- FC Barcelona - Recopa de Europa - 1981/1982

### [editar] Participaciones en campeonatos de selecciones

- Eurocopa de Fútbol de 1976
- Copa Mundial de Fútbol de 1978
- Eurocopa de Fútbol de 1980
- Copa Mundial de Fútbol de 1982

Retrieved from "http://ast.wikipedia.org../../../q/u/i/Quini.html"

Categoríes: Asturianos | Futbolistes

##### Views

- Artículu
- Discusión
- Revisión actual

##### Buscar

##### Otres llingües

- Català
- Deutsch
- English
- Español